หุ้นโซลปิดบวก 0.13% ขานรับหุ้นซัมซุงดีดขึ้น
หุ้นโซลปิดบวก 0.13% ขานรับหุ้นซัมซุงดีดขึ้น
6 มี.ค. 2560

ดัชนีคอมโพสิตตลาดหุ้นเกาหลีใต้ปิดตลาดเพิ่มขึ้นในวันนี้ โดยได้รับแรงหนุนจากการพุ่งขึ้นของหุ้นซัมซุง อิเล็คโทรนิคส์ และ SK hynix ซึ่งสามารถชดเชยช่วงลบที่เกิดจากการร่วงลงของตลาดหุ้นจีน ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 2.61 จุด หรือ +0.13% ปิดที่ 2,081.36 จุด โดยมีปริมาณการซื้อขายปานกลาง 392 ล้านหุ้น มูลค่า 4.56 ล้านล้านวอน (3.94 พันล้านดอลลาร์สหรัฐ) โดยมีหุ้นลบมากกว่าหุ้นบวกในสัดส่วน 436 ต่อ 364
สำหรับข้อมูลเศรษฐกิจเกาหลีใต้ที่มีการเปิดเผยในวันนี้ ธนาคารกลางเกาหลีใต้เปิดเผยว่า ทุนสำรองเงินตราต่างประเทศปรับตัวลงเล็กน้อยในเดือนก.พ. เนื่องจากการแข็งค่าของดอลลาร์ส่งผลให้มูลค่าสินทรัพย์ในรูปสกุลเงินอื่นๆในระบบทุสำรองนั้น ปรับตัวลดลง
ณ สิ้นเดือนก.พ. ทุนสำรองเงินตราต่างประเทศเดือนก.พ.อยู่ที่ระดับ 3.7391 แสนล้านดอลลาร์  ลดลง 1.3 ล้านดอลลาร์ จากเดือนม.ค.